Х1ара дерриге а шена бакъволу шайх лацаран хьокъехь дерг ду. Баккъалла а, муридана бехкам х1оттийна, шайхана хьалха ша, цхьамма лийчош волу велла стаг санна, я, нанна хьалха бер санна, хилар. Муридан нигат, бакъволу шайх лацар доцуш, деккъа беркат эцар хилча, лакхахь вай дийцина хьал хир дац цуьнгахь. Шайхашна т1екхачар, царна зиярте вахар, царах беркат эцар алсамдаккхар а дика ду.